Ulostamistapahtuman varjoainetutkimus, defekografia (JG1JB)

Defekografiaon läpivalaisututkimus, jolla selvitetään ulostamisvaikeuksien syitä.

Ajan varaaminen ja yhteystiedot

Oberonilta: resurssi **N111 läpivalaisu**. Tutkimus tehdään Keskusröntgenissä (F-röntgen, Z3372).

Katso ohje: [Tutkimus- ja toimenpideaikojen varaaminen kuvantamisen vastuualueella](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7b5B4E8386-B25B-44B2-9324-4BC2D8B4D3E0%7d&file=Tutkimusten%20ajanvaraus%20kuvantamisen%20toimialueella.docx&action=default&DefaultItemOpen=1)

Tiedustelut: arkisin klo 8.00 -11.00 ja 12.00 -14.00 puh. 08- 315 2113, 08- 315 3286

Sisäänkäynti: N tai G, sijainti N4, 1. kerros, aula 1.

Indikaatiot/kontraindikaatiot ja riskit

Indikaatiot: Konservatiiviseen hoitoon reagoimaton ulostamisvaikeus.

Kontraindikaatiot: Raskaus

 Defekografia voidaan tehdä aikaisintaan kaksi viikkoa paksunsuolen biopsian tai peräpukamien kumilenkkihoidon (Barronin ligatuura-hoidon) jälkeen.

Riskit: Varjoaineen aiheuttama yliherkkyysreaktio, tutkimuksessa käytetään röntgensäteilyä.

Tietoa potilaan sädeannoksesta: [Röntgentutkimusten potilasannokset](http://www.stuk.fi/sateilyn-hyodyntaminen/terveydenhuolto/rontgen/fi_FI/annoksia/).

Esivalmistelut

**Potilas ilmoittautuu keskusröntgeniin 1 tunti (1h**) **ennen tutkimusaikaa.**

Kuvauspäivänä potilas saa syödä, juoda ja ottaa lääkkeet normaalisti. Ennen tutkimusta potilaan olisi hyvä tyhjentää suoli mahdollisimman hyvin.

Tutkimuksen kulku

Röntgenhoitaja suorittaa tutkimuksen esivalmistelut ja röntgenlääkäri varsinaisen kuvauksen. Potilas saa juotavaksi bariumvarjoainetta tunnin (1h) ennen kuvausta ohutsuolen merkkaamiseksi. Väliaika on hyvä olla jalkeilla/liikkeellä, jotta juotu varjoaine etenee suolistossa. Naispotilaat laittavat ennen kuvausta pienen määrän jodivarjoainetta emättimeen. Lievissä jodivarjoainetapauksissa voidaan jodivarjoainetta harkiten käyttää myös jodiallergisille. Kuvauspöydällä peräsuoli täytetään barium-varjoaineella. Kuvauspöytä nostetaan pystyyn, potilas istuu astialla ja ulostamistapahtumasta otetaan läpivalaisukuvia.

Mikäli potilasta on avustettava liikkumisessa, tarkista voidaanko tutkimusta tehdä. Röntgenlääkäri antaa lausunnon myöhemmin ja potilas saa tutkimuksen tuloksen hoitavalta lääkäriltä.

Tutkimus kestää esivalmisteluineen n. 1 – 2 tuntia.

Jälkihoito ja seuranta

Tutkimukseen ei yleensä liity haittavaikutuksia. Valkoinen bariumvarjoaine poistuu elimistöstä muutaman vuorokauden kuluessa ulosteen mukana. Veden juominen nopeuttaa barium-varjoaineen poistumista suolistosta. Tarvittaessa emättimen huuhtelu keittosuolalla (NaCl) kuvauksen jälkeen (jodiallergiset potilaat).